CELEX: 32013R0073
Language: fi
Date: 2013-01-25 00:00:00
Title: Komission asetus (EU) N:o 73/2013, annettu 25 päivänä tammikuuta 2013 , vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EY) N:o 689/2008 liitteiden I ja V muuttamisesta

26.1.2013   
            
            
               FI
            
            
               Euroopan unionin virallinen lehti
            
            
               L 26/11
            
         KOMISSION ASETUS (EU) N:o 73/2013,
   annettu 25 päivänä tammikuuta 2013,
   vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EY) N:o 689/2008 liitteiden I ja V muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vaarallisten kemikaalien viennistä ja tuonnista 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 689/2008 (1) ja erityisesti sen 22 artiklan 4 kohdan,
   sekä katsoo seuraavaa:
   
               (1)
            
            
               Asetuksella (EY) N:o 689/2008 pannaan täytäntöön kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä, jäljempänä ’PIC-menettely’, tehty Rotterdamin yleissopimus, joka allekirjoitettiin 11 päivänä syyskuuta 1998 ja jonka yhteisö hyväksyi neuvoston päätöksellä 2003/106/EY (2).
            
         
               (2)
            
            
               On aiheellista ottaa huomioon ne tiettyjen kemikaalien osalta toteutetut sääntelytoimet, jotka perustuvat kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annettuun Euroopan parlamentin ja neuvoston asetukseen (EY) N:o 1107/2009 (3), biosidituotteiden markkinoille saattamisesta 16 päivänä helmikuuta 1998 annettuun Euroopan parlamentin ja neuvoston direktiiviin 98/8/EY (4) sekä kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annettuun Euroopan parlamentin ja neuvoston asetukseen (EY) N:o 1907/2006 (5).
            
         
               (3)
            
            
               Lisäksi olisi otettava huomioon tiettyjen kemikaalien osalta tehdyt päätökset, jotka perustuvat Tukholmassa 22 päivänä toukokuuta 2001 allekirjoitettuun pysyviä orgaanisia yhdisteitä koskevaan yleissopimukseen, jäljempänä ’Tukholman yleissopimus’, jonka yhteisö on hyväksynyt neuvoston päätöksellä 2006/507/EY (6), ja sääntelytoimet, jotka näiden kemikaalien osalta on toteutettu pysyvistä orgaanisista yhdisteistä sekä direktiivin 79/117/ETY muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 (7) nojalla.
            
         
               (4)
            
            
               Asetoklooria, asulaamia, klooripikriiniä ja propargiittiä ei ole hyväksytty tehoaineina asetuksen (EY) N:o 1107/2009 nojalla sillä seurauksella, että kyseisten aineiden käyttö torjunta-aineissa on kielletty; tästä syystä nämä aineet olisi lisättävä asetuksen (EY) N:o 689/2008 liitteessä I olevan 1 ja 2 osan kemikaaliluetteloihin. Toimet asetokloorin, asulaamin, klooripikriinin ja propargiitin lisäämiseksi liitteeseen I keskeytettiin, koska oli tehty uusi hakemus kyseisten aineiden sisällyttämisestä kasvinsuojeluaineiden markkinoille saattamisesta annetun direktiivin 91/414/ETY (8) liitteeseen I, ja tämä hakemus oli jätetty yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (9) 13 artiklan nojalla. Tämän uuden hakemuksen jälkeen päätettiin uudelleen, ettei asetoklooria, asulaamia, klooripikriiniä ja propargiittiä hyväksytä tehoaineina asetuksen (EY) N:o 1107/2009 nojalla, sillä seurauksella, että asetokloorin, asulaamin, klooripikriinin ja propargiitin käyttö torjunta-aineina on edelleen kielletty, minkä vuoksi ei ole enää perusteita jättää lisäämättä näitä aineita liitteeseen I. Tämän vuoksi asetokloori, asulaami, klooripikriini ja propargiitti olisi lisättävä asetuksen (EY) N:o 689/2008 liitteessä I olevassa 1 ja 2 osassa oleviin kemikaaliluetteloihin.
            
         
               (5)
            
            
               Flufenoksuronia ei ole hyväksytty tehoaineena asetuksen (EY) N:o 1107/2009 nojalla eikä sisällytetty tehoaineena direktiivin 98/8/EY liitteeseen I, I A tai I B tuotetyypin 18 osalta sillä seurauksella, että flufenoksuronin käyttöä torjunta-aineissa on ankarasti rajoitettu; siksi flufenoksuroni olisi lisättävä asetuksen (EY) N:o 689/2008 liitteessä I olevien 1 ja 2 osan kemikaaliluetteloihin, koska käytännöllisesti katsoen kaikki sen käyttö on kielletty, vaikka se on sisällytetty direktiivin 98/8/EY liitteeseen I tuotetyypin 8 osalta, minkä vuoksi jäsenvaltiot voivat myöntää lupia flufenoksuronin käytölle puunsuoja-aineissa erityisehdoin. Toimet flufenoksuronin lisäämiseksi liitteeseen I keskeytettiin, koska oli tehty uusi hakemus aineen sisällyttämisestä direktiivin 91/414/ETY liitteeseen I, ja tämä hakemus oli jätetty asetuksen (EY) N:o 33/2008 13 artiklan mukaisesti. Tämän uuden hakemuksen jälkeen päätettiin uudelleen, ettei flufenoksuronia hyväksytä tehoaineena asetuksen (EY) N:o 1107/2009 nojalla, sillä seurauksella, että ei ole enää perusteita jättää lisäämättä flufenoksuronia liitteeseen I. Tämän vuoksi flufenoksuroni olisi lisättävä asetuksen (EY) N:o 689/2008 liitteessä I olevassa 1 ja 2 osassa esitettyihin kemikaaliluetteloihin.
            
         
               (6)
            
            
               Naledia ei ole sisällytetty tehoaineena direktiivin 98/8/ETY liitteisiin I, I A tai I B eikä direktiivin 91/414/EY liitteeseen I sillä seurauksella, että naledin käyttö torjunta-aineissa on kielletty; tästä syystä naledi olisi lisättävä asetuksen (EY) N:o 689/2008 liitteessä I olevassa 1 ja 2 osassa esitettyihin kemikaaliluetteloihin.
            
         
               (7)
            
            
               2-naftyylioksietikkahappoa, difenyyliamiinia ja propaniilia ei ole hyväksytty tehoaineina asetuksen (EY) N:o 1107/2009 nojalla sillä seurauksella, että 2-naftyylioksietikkahapon, difenyyliamiinin ja propaniilin käyttö torjunta-aineissa on kielletty; tästä syystä ne olisi lisättävä asetuksen (EY) N:o 689/2008 liitteessä I olevassa 1 ja 2 osassa esitettyihin kemikaaliluetteloihin. Toimet 2-naftyylioksietikkahapon, difenyyliamiinin ja propaniilin lisäämiseksi liitteessä I olevaan 2 osaan keskeytettiin, koska oli tehty uusi hakemus sisällyttämisestä direktiivin 91/414/ETY liitteeseen I, ja tämä hakemus oli jätetty asetuksen (EY) N:o 33/2008 13 artiklan mukaisesti. Tämän uuden hakemuksen jälkeen päätettiin uudelleen, ettei 2-naftyylioksietikkahappoa, difenyyliamiinia ja propaniilia sisällytetä tehoaineena direktiivin 91/414/ETY liitteeseen I, sillä seurauksella, että 2-naftyylioksietikkahapon, difenyyliamiinin ja propaniilin käyttö torjunta-aineena on edelleen kielletty; tästä syystä ei ole enää perusteita jättää lisäämättä näitä aineita liitteessä I olevaan 2 osaan. Sen vuoksi 2-naftyylioksietikkahappo, difenyyliamiini ja propaniili olisi lisättävä asetuksen (EY) N:o 689/2008 liitteessä I olevan 2 osassa esitettyyn kemikaaliluetteloon.
            
         
               (8)
            
            
               Rotterdamin yleissopimuksen sopimuspuolten konferenssi päätti kesäkuussa 2011 pitämässään viidennessä kokouksessa sisällyttää alakloorin, aldikarbin ja endosulfaanin mainitun yleissopimuksen liitteeseen III sillä seurauksella, että alaklooriin, aldikarbiin ja endosulfaaniin sovelletaan mainitussa yleissopimuksessa määrättyä PIC-menettelyä; alakloori, aldikarbi ja endosulfaani olisi siksi poistettava asetuksen (EY) N:o 689/2008 liitteessä I olevassa 2 osassa esitetystä kemikaaliluettelosta ja lisättävä kyseisessä liitteessä olevassa 3 osassa esitettyyn kemikaaliluetteloon.
            
         
               (9)
            
            
               Diklorvossia ei ole sisällytetty tehoaineena direktiivin 98/8/ETY liitteisiin I, I A tai I B eikä direktiivin 91/414/EY liitteeseen I sillä seurauksella, että diklorvossin käyttö torjunta-aineena on kielletty. Koska diklorvossi on jo sisällytetty asetuksen (EY) N:o 689/2008 liitteessä I olevassa 1 ja 2 osassa esitettyihin kemikaaliluetteloihin, nämä kohdat olisi muutettava vastaamaan uusinta lainsäädännön kehitystä.
            
         
               (10)
            
            
               Bifentriini ja metaami on hyväksytty tehoaineina asetuksen (EY) N:o 1107/2009 nojalla sillä seurauksella, että bifentriinin ja metaamin käyttö tehoaineena ei ole enää kielletty. Näin ollen bifentriini ja metaami olisi poistettava asetuksen (EY) N:o 689/2008 liitteessä I olevasta 1 osasta.
            
         
               (11)
            
            
               Syanamidi olisi poistettava asetuksen (EY) N:o 689/2008 liitteessä I olevasta 2 osasta, koska on toimitettu näyttöä siitä, että kielto alaryhmässä ”kasvinsuojeluaineiden ryhmään kuuluva torjunta-aine” ei merkitse aineen käytön ankaraa rajoittamista ryhmässä ”torjunta-aine”, koska syanamidia käytetään laajalti biosidinä. Syanamidi on tunnistettu ja ilmoitettu arviointia varten direktiivin 98/8/EY nojalla. Siten jäsenvaltiot voivat edelleenkin myöntää lupia syanamidia sisältäville biosidituotteille kansallisen lainsäädännön mukaisesti, kunnes asiasta tehdään päätös mainitun direktiivin nojalla.
            
         
               (12)
            
            
               Asetuksella (EY) N:o 850/2004, sellaisena kuin se on muutettuna komission asetuksella (EU) N:o 519/2012 (10), pannaan täytäntöön Tukholman yleissopimuksen nojalla annettu päätös luetteloida endosulfaani Tukholman yleissopimuksen liitteessä A olevaan 1 osaan lisäämällä ehdosulfaani asetuksen (EY) N:o 850/2004 liitteessä I olevaan A osaan. Kyseinen kemikaali olisi siksi lisättävä asetuksen (EY) N:o 689/2008 liitteessä V olevaan 1 osaan.
            
         
               (13)
            
            
               Sen vuoksi asetusta (EY) N:o 689/2008 olisi muutettava.
            
         
               (14)
            
            
               Jotta teollisuudelle jäisi riittävästi aikaa toteuttaa tämän asetuksen noudattamiseksi tarvittavat toimet ja jotta jäsenvaltioille jäisi riittävästi aikaa toteuttaa tämän asetuksen täytäntöönpanon edellyttämät toimet, tämän asetuksen soveltamista olisi lykättävä.
            
         
               (15)
            
            
               Tässä asetuksessa säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 689/2008 seuraavasti:
   
               1)
            
            
               Muutetaan liite I tämän asetuksen liitteen I mukaisesti.
            
         
               2)
            
            
               Muutetaan liite V tämän asetuksen liitteen II mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä huhtikuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä tammikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 204, 31.7.2008, s. 1.
   
      (2)  EUVL L 63, 6.3.2003, s. 27.
   
      (3)  EUVL L 309, 24.11.2009, s. 1.
   
      (4)  EYVL L 123, 24.4.1998, s. 1.
   
      (5)  EUVL L 396, 30.12.2006, s. 1.
   
      (6)  EUVL L 209, 31.7.2006, s. 1.
   
      (7)  EUVL L 158, 30.4.2004, s. 7.
   
      (8)  EYVL L 230, 19.8.1991, s. 1.
   
      (9)  EUVL L 15, 18.1.2008, s. 5.
   
      (10)  EUVL L 159, 20.6.2012, s. 1.
   
      LIITE I
      Muutetaan asetuksen (EY) N:o 689/2008 liite I seuraavasti:
      
                  1)
               
               
                  Muutetaan 1 osa seuraavasti:
                  
                              a)
                           
                           
                              Lisätään seuraavat kohdat:
                              
                                          Kemikaali
                                       
                                       
                                          CAS-nro
                                       
                                       
                                          Einecs-nro
                                       
                                       
                                          CN-koodi
                                       
                                       
                                          Alaryhmä
                                          (*)
                                       
                                       
                                          Käytön rajoitukset
                                          (**)
                                       
                                       
                                          Maat, jotka eivät vaadi ilmoitusta
                                       
                                    
                                          ”Asetokloori +
                                       
                                       
                                          34256-82-1
                                       
                                       
                                          251-899-3
                                       
                                       
                                          2924 29 98
                                       
                                       
                                          p(1)
                                       
                                       
                                          b
                                       
                                       
                                           
                                       
                                    
                                          Asulaami +
                                       
                                       
                                          3337-71-1
                                       
                                       
                                          222-077-1
                                       
                                       
                                          2935 00 90
                                       
                                       
                                          p(1)
                                       
                                       
                                          b
                                       
                                       
                                           
                                       
                                    
                                          2302-17-2
                                       
                                       
                                          218-953-8
                                       
                                    
                                          Kloropikriini +
                                       
                                       
                                          76-06-2
                                       
                                       
                                          200-930-9
                                       
                                       
                                          2904 90 40
                                       
                                       
                                          p(1)
                                       
                                       
                                          b
                                       
                                       
                                           
                                       
                                    
                                          Flufenoksuroni +
                                       
                                       
                                          101463-69-8
                                       
                                       
                                          417-680-3
                                       
                                       
                                          2924 29 98
                                       
                                       
                                          p(1)-p(2)
                                       
                                       
                                          b-sr
                                       
                                       
                                           
                                       
                                    
                                          Naledi +
                                       
                                       
                                          300-76-5
                                       
                                       
                                          206-098-3
                                       
                                       
                                          2919 90 00
                                       
                                       
                                          p(1)-p(2)
                                       
                                       
                                          b-b
                                       
                                       
                                           
                                       
                                    
                                          Propargiitti +
                                       
                                       
                                          2312-35-8
                                       
                                       
                                          219-006-1
                                       
                                       
                                          2920 90 85
                                       
                                       
                                          p(1)
                                       
                                       
                                          b”
                                       
                                       
                                           
                                       
                                    
                        
                              b)
                           
                           
                              Korvataan alaklooria ja aldikarbia koskevat kohdat seuraavasti:
                              
                                          Kemikaali
                                       
                                       
                                          CAS-nro
                                       
                                       
                                          Einecs-nro
                                       
                                       
                                          CN-koodi
                                       
                                       
                                          Alaryhmä
                                          (*)
                                       
                                       
                                          Käytön rajoitukset
                                          (**)
                                       
                                       
                                          Maat, jotka eivät vaadi ilmoitusta
                                       
                                    
                                          ”Alakloori #
                                       
                                       
                                          15972-60-8
                                       
                                       
                                          240-110-8
                                       
                                       
                                          2924 29 98
                                       
                                       
                                          p(1)
                                       
                                       
                                          b
                                       
                                       
                                           
                                       
                                    
                                          Aldikarbi #
                                       
                                       
                                          116-06-3
                                       
                                       
                                          204-123-2
                                       
                                       
                                          2930 90 99
                                       
                                       
                                          p(1)-p(2)
                                       
                                       
                                          b-b”
                                       
                                       
                                           
                                       
                                    
                        
                              c)
                           
                           
                              Korvataan diklorvossia koskeva kohta seuraavasti:
                              
                                          Kemikaali
                                       
                                       
                                          CAS-nro
                                       
                                       
                                          Einecs-nro
                                       
                                       
                                          CN-koodi
                                       
                                       
                                          Alaryhmä
                                          (*)
                                       
                                       
                                          Käytön rajoitukset
                                          (**)
                                       
                                       
                                          Maat, jotka eivät vaadi ilmoitusta
                                       
                                    
                                          ”Diklorvossi +
                                       
                                       
                                          62-73-7
                                       
                                       
                                          200-547-7
                                       
                                       
                                          2919 90 00
                                       
                                       
                                          p(1)-p(2)
                                       
                                       
                                          b-b”
                                       
                                       
                                           
                                       
                                    
                        
                              d)
                           
                           
                              Korvataan endosulfaania koskeva kohta seuraavasti:
                              
                                          Kemikaali
                                       
                                       
                                          CAS-nro
                                       
                                       
                                          Einecs-nro
                                       
                                       
                                          CN-koodi
                                       
                                       
                                          Alaryhmä
                                          (*)
                                       
                                       
                                          Käytön rajoitukset
                                          (**)
                                       
                                       
                                          Maat, jotka eivät vaadi ilmoitusta
                                       
                                    
                                          ”Endosulfaani #
                                       
                                       
                                          115-29-7
                                       
                                       
                                          204-079-4
                                       
                                       
                                          2920 90 85
                                       
                                       
                                          p(1)-p(2)
                                       
                                       
                                          b-b”
                                       
                                       
                                           
                                       
                                    
                        
                              e)
                           
                           
                              Poistetaan bifentriiniä koskeva kohta.
                           
                        
                              f)
                           
                           
                              Poistetaan metaamia koskeva kohta.
                           
                        
            
                  2)
               
               
                  Muutetaan 2 osa seuraavasti:
                  
                              a)
                           
                           
                              Lisätään seuraavat kohdat:
                              
                                          Kemikaali
                                       
                                       
                                          CAS-numero
                                       
                                       
                                          Einecs-nro
                                       
                                       
                                          CN-koodi
                                       
                                       
                                          Ryhmä
                                          (*)
                                       
                                       
                                          Käytön rajoitukset
                                          (**)
                                       
                                    
                                          ”2-naftyylioksietikkahappo
                                       
                                       
                                          120-23-0
                                       
                                       
                                          204-380-0
                                       
                                       
                                          2918 99 90
                                       
                                       
                                          p
                                       
                                       
                                          b
                                       
                                    
                                          Asetokloori
                                       
                                       
                                          34256-82-1
                                       
                                       
                                          251-899-3
                                       
                                       
                                          2924 29 98
                                       
                                       
                                          p
                                       
                                       
                                          b
                                       
                                    
                                          Asulaami
                                       
                                       
                                          3337-71-1
                                       
                                       
                                          222-077-1
                                       
                                       
                                          2935 00 90
                                       
                                       
                                          p
                                       
                                       
                                          b
                                       
                                    
                                          2302-17-2
                                       
                                       
                                          218-953-8
                                       
                                    
                                          Kloropikriini
                                       
                                       
                                          76-06-2
                                       
                                       
                                          200-930-9
                                       
                                       
                                          2904 90 40
                                       
                                       
                                          p
                                       
                                       
                                          b
                                       
                                    
                                          Difenyylilamiini
                                       
                                       
                                          122-39-4
                                       
                                       
                                          204-539-4
                                       
                                       
                                          2921 44 00
                                       
                                       
                                          p
                                       
                                       
                                          b
                                       
                                    
                                          Flufenoksuroni
                                       
                                       
                                          101463-69-8
                                       
                                       
                                          417-680-3
                                       
                                       
                                          2924 29 98
                                       
                                       
                                          p
                                       
                                       
                                          sr
                                       
                                    
                                          Naledi
                                       
                                       
                                          300-76-5
                                       
                                       
                                          206-098-3
                                       
                                       
                                          2919 90 00
                                       
                                       
                                          p
                                       
                                       
                                          b
                                       
                                    
                                          Propaniili
                                       
                                       
                                          709-98-8
                                       
                                       
                                          211-914-6
                                       
                                       
                                          2924 29 98
                                       
                                       
                                          p
                                       
                                       
                                          b
                                       
                                    
                                          Propargiitti
                                       
                                       
                                          2312-35-8
                                       
                                       
                                          219-006-1
                                       
                                       
                                          2920 90 85
                                       
                                       
                                          p
                                       
                                       
                                          b”
                                       
                                    
                        
                              b)
                           
                           
                              Korvataan diklorvossia koskeva kohta seuraavasti:
                              
                                          Kemikaali
                                       
                                       
                                          CAS-numero
                                       
                                       
                                          Einecs-nro
                                       
                                       
                                          CN-koodi
                                       
                                       
                                          Ryhmä
                                          (*)
                                       
                                       
                                          Käytön rajoitukset
                                          (**)
                                       
                                    
                                          ”Diklorvossi
                                       
                                       
                                          62-73-7
                                       
                                       
                                          200-547-7
                                       
                                       
                                          2919 90 00
                                       
                                       
                                          p
                                       
                                       
                                          b”
                                       
                                    
                        
                              c)
                           
                           
                              Poistetaan alaklooria koskeva kohta.
                           
                        
                              d)
                           
                           
                              Poistetaan aldikarbia koskeva kohta.
                           
                        
                              e)
                           
                           
                              Poistetaan syanamidia koskeva kohta.
                           
                        
                              f)
                           
                           
                              Poistetaan ehdosulfaania koskeva kohta.
                           
                        
            
                  3)
               
               
                  Lisätään 3 osaan seuraavat kohdat:
                  
                              Kemikaali
                           
                           
                              Kemikaaliin liittyvä(t) CAS-numero(t)
                           
                           
                              HS-koodi
                              Puhdas aine
                           
                           
                              HS-koodi
                              Seokset, ainetta sisältävät valmisteet
                           
                           
                              Luokka
                           
                        
                              ”Alakloori
                           
                           
                              15972-60-8
                           
                           
                              2924.29
                           
                           
                              3808.93
                           
                           
                              Torjunta-aine
                           
                        
                              Aldikarbi
                           
                           
                              116-06-3
                           
                           
                              2930.90
                           
                           
                              3808.91
                           
                           
                              Torjunta-aine
                           
                        
                              Endosulfaani
                           
                           
                              115-29-7
                           
                           
                              2920.90
                           
                           
                              3808.91
                           
                           
                              Torjunta-aine”
                           
                        
            
   
      LIITE II
      Lisätään asetuksen (EY) N:o 689/2008 liitteessä V olevaan 1 osaan seuraava kohta:
      
         
                     Vientikiellon alais(t)en kemikaali(e)n ja esine(id)en kuvaus
                  
                  
                     Merkitykselliset lisätiedot (esim. kemikaalin nimi, EC-nro, CAS-nro jne.)
                  
               
                      
                  
                  
                     ”Endosulfaani
                  
                  
                     EY-nro 204-079-4
                     CAS-nro 115-29-7
                     CN-koodi 2920 90 85”